
ANUNT CONCURS OCUPARE POST VACANT ADMINISTRATIV
Liceul Tehnologic, comuna Valea Ursului organizează  concurs pentru ocuparea unui post contractual vacant pe perioada determinata de 12 luni:

FOCHIST – 1 NORMĂ 
Nivel de pregătire: studii medii (cel puțin școală profesională)
Condiții de participare la concurs
Condiţiile generale de participare sunt cele prevăzute de art. 15 la H.G. nr. 1336/ 28.10.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.

Pentru a ocupa un post contractual vacant/temporar vacant candidaţii trebuie să îndeplinească următoarele condiţii generale, conform art. 15  al Regulamentului-cadru aprobat prin Hotărârea Guvernului nr. 1336/ 28.10.2022:

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Notă conform Ordinului comun MS/MEC nr. 55/3.335/2026: Pentru posturile din învățământul preuniversitar (funcții didactice, didactice auxiliare sau administrative, precum și funcții de conducere, de îndrumare și control), înscrierea la concurs este condiționată de prezentarea certificatului medical emis de medicul specialist de medicina muncii. Certificatul se emite în baza avizului medicului specialist psihiatru, a adeverinței medicale eliberate de medicul de familie și a consultației specifice de medicina muncii.

Condiţii specifice de participare la concurs:

1. Nivelul studiilor: medii (școală profesională/liceu)

2. Vechime în muncă: minim 2 ani

3. Alte condiții:

a) Calificări: - certificat de absolvire program de specializare pentru ocupația fochist;
b) Abilități, calități și aptitudini necesare: capacitatea de identificare şi rezolvare a problemelor, abilitatea de a lucra în echipă.
Pentru înscrierea la concurs candidații vor depune un dosar care va conține următoarele documente:

a) formular de înscriere la concurs, conform modelului prevăzut în anexa;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european. 

CALENDARUL DE DESFASURARE A CONCURSULUI CE VA FI ORGANIZAT LA SEDIUL INSTITUTIEI:

	Nr. crt.
	Activităţi
	Data

	1.
	Publicarea anuntului 
	04.09.2026

	2.
	Data limita pentru depunerea dosarelor de participare la concurs 


	18.09.2026, ora 14.00

	3.
	Selecţia dosarelor de către membrii comisiei de concurs
	21.09.2026, ora 12.00

	4.
	Afişarea rezultatelor selecţiei dosarelor
	21.09.2026, ora 15.00

	5.
	Depunerea contestaţiilor privind rezultatele selecţiei  dosarelor
	22.09.2026, până la ora 14.00

	6.
	Soluționarea contestațiilor și afişarea rezultatului soluţionării contestaţiilor
	23.09.2026, ora 12.00

	7.
	Susţinerea probei scrise
	24.09.2026, ora 09.00

	8.
	Afişarea rezultatului probei scrise
	24.09.2026, ora 15.00

	9.
	Depunerea contestaţiilor privind rezultatele probei scrise 
	25.09.2026, până la ora 11.00

	10.
	Afişarea rezultatului soluţionării contestaţiilor
	25.09.2026, ora 15.00

	11.
	Susţinerea interviului
	28.09.2026, ora 09.00

	12.
	Comunicarea rezultatelor după susţinerea interviului
	28.09.2026, ora 13.00

	13.
	Depunerea contestaţiilor privind rezultatul interviului
	29.09.2026, până la ora 11.00

	14.
	Afişarea rezultatului soluţionării contestaţiilor
	29.09.2026, ora 14.00

	15
	Afişarea rezultatului final al concursului
	29.09.2026, ora 15.00




BIBLIOGRAFIA

1. Prescripția tehnică ISCIR PT CR 8-2009 - Autorizarea personalului de deservire a instalațiilor/echipamentelor și acceptarea personalului de specialitate; 

2. Prescripția tehnică ISCIR PT С 9-2010 – Cazane de apă caldă și cazane de abur dejoasă presiune; 

3. Legea nr. 64/2008 privind funcționarea în condiții de siguranță a instalațiilor sub presiune, instalațiilor de ridicat şi a aparatelor consumatoare de combustibil, republicată; 

4. Legea securității și sănătății în muncă nr. 319/2006, cu modificările ulterioare: Cap. IV- Obligațiile lucrătorilor: 

5. Legea nr. 307/2006 privind apărarea împotriva incendiilor, republicată; 

6. Legea nr. 53/2003- Codul muncii, republicată: Titlul XI – Cap. II: Răspunderea disciplinară; 

7. Fişa postului pentru funcția de muncitor (fochist), disponibilă la sediul instituției și pe site. 

 Tematica  

1. Instrucțiuni tehnice pentru exploatarea şi întreținerea cazanelor de apă caldă şi abur de joasă presiune (Prescripțiile tehnice ISCIR). 

2. Măsuri de siguranță în funcționarea centralei termice şi manevre în caz de avarii sau oprirei accidentale. 

3. Drepturile şi obligațiile lucrătorilor în domeniul securității şi sănătății în muncă (SSM). 

4. Norme generale de apărare împotriva incendiilor (SU) în centralele termice. 

5. Răspunderea disciplinară a salariaților: abateri şi sancțiuni. 

6. Atribuțiile și responsabilitățile fochistului conform fişei postului. 
Dosarele de înscriere se depun la secretariatul instituției. 

Informaţii la tel: 0233763038 sau la sediul instituţiei.
DIRECTOR,

PROF. SMERIA VLĂDUȚ-VIOREL

